“ડૉક્ટર, હું કોઈ વીર પુરુષ નથી, મારે વીર પુરુષ બનવું પણ નથી,” મેં જવાબ આપ્યો. “રક્તપિત્તિયાંના એ નિવાસમાં અકસ્માત્ જઈ ચડ્યો, ત્યારે પણ હું સખત ડરી ગયો હતો. મોઝરની ગોળી ખાઈને મરવાની પણ મને કોઈ જ ઉત્કંઠા ન હતી. તબેલામાં આગ લાગી, ત્યારે પણ હું ભયાનક ડરી ગયો હતો, પણ મારે ઘોડાને બચાવવા પડે એમ હતા. એ સમયે મેં જે કંઈ કરેલું, એ મારે કરવું પડે એમ હતું, એટલે જ કરેલું. મારામાં બહાદુરી બતાવવાના કોઈ જ ગુણો છુપાઈને પડ્યા નથી!”